Diari Oficial de la Generalitat Valenciana


Sumari del DOGV 7236, del 18-03-2014 (2014/2158)

RESOLUCIÓ de 13 de setembre de 2013, del secretari autonòmic de Justícia, per la qual s'acorda la inscripció de la baixa registral de la Fundación Federación de Empresarios del Metal de la Provincia de Alicante de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7236

Data del DOGV
:   18-03-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/2158


Data del document
:   13-09-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 13 de setembre de 2013, del secretari autonòmic de Justícia, per la qual s'acorda la inscripció de la baixa registral de la Fundación Federación de Empresarios del Metal de la Provincia de Alicante de la Comunitat Valenciana. [2014/2158]  
Vist l'expedient de baixa registral de la Fundación Federación de Empresarios del Metal de la Provincia de Alicante de la Comunitat Valenciana, resulten els següents  
  
Fets  
  
Primer. La Fundación Federación de Empresarios del Metal de la Provincia de Alicante es va inscriure per Resolució d'11 de juliol de 1997, del director general d'Interior, de la Conselleria de Presidència, i es va classificar com a docent.  
L'article 9 dels seus estatuts establix que la finalitat de la Fundació és preferentment la formació empresarial, i també el foment, l'impuls, el desenrotllament, la protecció i el suport d'activitats socioculturals de totes classes, i posar especial interés en la formació, a fi que els empresaris alacantins estiguen prou preparats, i en disposició d'acceptar el repte de la nostra incorporació, no sols a la CEE sinó també a la resta d'Europa, coneixent tot el desenrotllament tecnològic que el món coneix en l'actualitat i informant de noves tècniques per a les empreses, tant en el camp de la investigació com en el de la capacitat organitzativa, finançament, mètodes de treball, fiscalitat i altres. En definitiva, que per l'assumpció dels coneixements punta, competisquen en igualtat de condicions amb tot el món industrial, tècnic, financer, etc. Conseqüentment amb això, i dins d'este ampli objectiu, la Fundació podrà promoure la comunicació i creativitat cultural, la investigació social i científica, i en general, qualsevol activitat que el Patronat considere convenient per a complir el fi fundacional, tot això des del respecte a les arrels culturals de llibertat i humanisme que inspira la civilització occidental.  
  
  
Segon. Amb data de Registre d'Entrada, en el Registre General de la Conselleria de Governació i Justícia, de 24 d'abril de 2013, la Fundació esmentada va presentar la sol·licitud de ratificació del balanç de liquidació adoptat pel Patronat el 15 de febrer de 2013, després de la ratificació pel Protectorat de l'acord d'extinció adoptat pel Patronat per impossibilitat del compliment del fi fundacional, per mitjà de la Resolució, del secretari autonòmic de Justícia, de 25 de març de 2013.  
Per mitjà de la Resolució de 15 de juliol de 2013 es ratifica pel Protectorat l'aprovació del balanç de liquidació, i el beneficiari del romanent és la Federació d'Empresaris del Metall d'Alacant (FEMPA).  
  
  
Tercer. Per mitjà d'un escrit de 4 de setembre de 2013, la Fundació sol·licita la baixa registral en el Registre de Fundacions de la Comunitat Valenciana, després de l'acreditació documental de la transferència del romanent al seu destinatari.  
  
Fonaments de dret  
  
Primer. L'article 10 del Decret 19/2012, de 7 de desembre, del president de la Generalitat, pel qual es determina les conselleries en què s'organitza l'administració de la Generalitat, disposa l'assignació a la Conselleria de Governació i Justícia de les competències, entre altres, en matèria de fundacions.  
Al seu torn, l'article 28 del Decret 179/2012, de 14 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat, així com l'article 11 del Decret 194/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Governació i Justícia, establixen que la Secretaria Autonòmica de Justícia assumix les competències entre altres, en matèria de fundacions.  
  
Segon. L'article 2 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, establix que el Protectorat de les Fundacions de la Comunitat Valenciana s'exercix per la conselleria competent en matèria de fundacions, i correspon al conseller la titularitat del Protectorat, sense perjuí de la possibilitat de la delegació o desconcentració.  
  
  
Tercer. Esta Secretaria Autonòmica de Justícia és competent per delegació per a conéixer i resoldre el present expedient en virtut del que establix la Resolució de 19 d'abril de 2013, de la Conselleria de Governació i Justícia, sobre delegació de l'exercici de determinades competències en matèria de fundacions (DOCV 7012, 26.04.2013).  
  
En tot cas, de conformitat amb l'article 13 de la Llei 30/1992, de Règim Jurídic de les Administracions Públiques i del Procediment Administratiu Comú, les resolucions dictades per delegació s'entendran dictades per l'òrgan delegatori.  
  
Quart. S'ha observat el que establixen els articles 31.c i 32.2 de la Llei 50/2002, de 26 de desembre, de Fundacions, segons els quals:  
«Article 31. Causes d'extinció.  
La fundació s'extingirà: [?] c) Quan siga impossible la realització del fet fundacional, sense perjuí del que establixen els articles 29 i 30 d'esta llei.  
Article 32. Formes d'extinció.  
2. En els supòsits previstos en els paràgrafs b, c i e de l'article anterior, l'extinció de la fundació requerirà acord del Patronat ratificat pel Protectorat. Si no hi haguera acord del Patronat, o este no fóra ratificat pel Protectorat, l'extinció de la fundació requerirà resolució judicial motivada, que podrà ser instada pel Protectorat o pel Patronat, segons els casos».  
  
Quint. Declarada l'extinció de la Fundació per impossibilitat del compliment dels fins fundacionals i conclòs el procediment de liquidació d'esta, d'acord amb la resolució esmentada en el fet segon d'esta resolució, i acreditada l'entrega del romanent a l'entitat Federació d'Empresaris del Metall d'Alacant (FEMPA) resulta procedent donar de baixa en el Registre de Fundacions de la Comunitat Valenciana la Fundación Federación de Empresarios del Metal de la Provincia de Alicante en relació amb l'article 40.5 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, i a l'empara del que establix l'article 26 de la Llei 8/1998, de 9 de desembre, de Fundacions de la Comunitat Valenciana.  
  
Vistos els preceptes legals citats i la resta de generals de pertinent aplicació, resolc:  
  
Inscriure la baixa en el Registre de Fundacions de la Comunitat Valenciana de la Fundación Federación de Empresarios del Metal de la Provincia de Alicante, número registral 98A.  
  
Notifiqueu esta resolució que és definitiva en via administrativa i contra la qual podrà interposar-se un recurs contenciós administratiu davant de la Sala Contenciosa Administrativa, del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, d'acord amb el que establix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí de poder interposar, si és el cas, recurs potestatiu de reposició, en el termini d'un mes davant del conseller de Governació i Justícia, o qualsevol altre recurs que estime procedent.  
  
València, 13 de setembre de 2013.- El secretari autonòmic de Justícia: Antonio Gastaldi Mateo.